मानसिकता बदलने पर ही होगा महिला सशक्तीकरण
ग्रामीणविकासएवं पंचायतीराज मंत्री राजेंद्र राठौड़ का कहना है कि प्रदेश में महिला सशक्तीकरण सही मायने में मजबूत तब ही होगा, जब समाज की मानसिकता में परिवर्तन आए। समाज और राष्ट्र में परिवर्तन की शुरुआत हमें अपने घर से करनी होगी। राठौड़ ने शनिवार को अंतरराष्ट्रीय महिला दिवस के अवसर पर दो दिवसीय समारोह की शुरुआत के दौरान यह बात कही। उन्होंने कहा कि राज्य में दिनोंदिन महिला सशक्तीकरण और लिंगानुपात सुधार के मामले में नए आयाम स्थापित हो रहे हैं।
प्रदेश में वर्ष 2011 में लिंगानुपात 888 था, जो अब बढ़कर 939 हो गया है। महिला एवं बाल विकास राज्य मंत्री अनीता भदेल ने कहा कि देश में परिवर्तन लाने के लिए सबसे पहले परिवार और समाज में महिलाओं को सशक्त करना होगा। इस अवसर पर महिला एवं बाल विकास विभाग के शासन सचिव कुलदीप रांका ने विभाग द्वारा प्रदेश में चलाई जा रही विभिन्न योजनाओं की जानकारी दी। समेकित बाल विकास सेवाएं के निदेशक समित शर्मा ने कहा कि समाज को नारी के सम्मान, अधिकार और सशक्तीकरण में भागीदार बनना होगा। समारोह में सामाजिक न्याय एवं अधिकारिता विभाग के एसीएस अशोक जैन, बाल अधिकारिता आयुक्त एनएल मीना, निदेशक सामाजिक न्याय एवं अधिकारिता विभाग रवि जैन, एडीजी भूपेन्द्र सिंह आदि ने महिलाओं से जुड़ी योजनाओं के बारे में जानकारी दी।
अंतरराष्ट्रीय महिला दिवस के उपलक्ष्य मेंे शुरू 2 दिवसीय समारोह
hin_Deva hin_Deva hin_Deva hin_Deva